Dioclecián

Dioclecián (en latín Gaius Aurelius Valerius Diocletianus), estió un emperador de l'Imperio Romano, dende o 20 de noviembre de l'anyo 284 dica l'1 d'abril de l'anyo 286 solo y dende l'1 d'abril de 286 dica l'1 de mayo de l'anyo 305 reinó como "Augusto" en l'Imperio Romano d'Orient mientres que Maximián reinaba como "Augusto" en l'Imperio Romano d'Occident. Ye naixito arredol l'anyo 244 y morió en o Palacio de Dioclecián (Split, Dalmacia) o 3 d'aviento de l'anyo 311. Estió o primer emperador romano en abdicar voluntariament.

Recuperó o control militar sobre l'exercito, y augmentó os efectivos militars en as mugas. Dividió l'exercito en comitatus u exercito móvil a lo servicio de l'emperador y limitanei u exercito defensor d'as mugas. En o limitatei bi heba labradors-soldaus y tropas auxiliars barbaras. Dioclecián prenió o control dreito d'o mando d'as lechions, que enantes teneban os gobernadors d'as provincias.Jose-Ramón Julià: Atlas de Historia Universal. Tomo I: De los orígenes a las crisis del siglo XVIII. Editorial Planeta. pp 96-115

Reorganizó as divisions provincials. As provincias heredatas de l'Alto Imperio fuoron dividitas en atras de menors, que se agrupaban en atra entidat dita Diocesi, cosirata por un vicarius nombrato por l'emperador. As provincias d'Hispania fuoron agrupatas en a diocesi d'Hispania. A provincia Tarraconense orichinal fue dividita en tres provincias: a Gallaecia, a Carthaginense y a nueva Tarraconense (con os conventos Cesaraugustán, Tarraconense y parte d'o Cluniacense). En Galia creyó a Novempopulania en o territorio d'os antigos aquitanos.

Estableixe un sistema de gubierno tetrarquico con cuatre sobirans en l'imperio, dos Césars y dos Augustos con funcions espedificas.

 Dioclecián en fuents aragonesas y navarras 
En "Cronica d'Espaynna" de García de Eugui lo nombran como Diocleçiano:

 Referencias 

 Vinclos externos 

</center>

Categoría:Emperadors romanos
Categoría:244 (naixencias)
Categoría:311 (muertes)